cyanic-selkie/wikianc huggingface dataset:
Falsovelleda
Falsovelleda er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Slekten er utbredt i Vest- og Sentral-Afrika..
Elodie Guiglion
Elodie Guiglion (født 28. januar 1990) er en fransk rugbyspiller.
Hun representerte Frankrike under Sommer-OL 2016 i Rio de Janeiro, der hun endte på sjetteplass med det franske landslaget.
Mike Devecka
Michael Alan «Mike» Devecka (født 13. november 1947 i Portland) er en amerikansk tidligere kombinertløper og skihopper som representerte Cascade Ski Club. Han ble nasjonal mester i kombinert i 1972, 1975 og 1979, på 30 km langrenn i 1974, og i spesielt hopp i 1978. Devecka er den eneste utøveren fra Oregon som har blitt USA-mester i hopp, og den eneste amerikaner som har blitt nasjonal mester i både spesielt hopp, kombinert og langrenn.
Devecka var en del av USAs skilandslag i årene 1968-1977 og 1979-1980, og deltok blant annet i VM i 1970 og 1974. Han ble tatt ut til OL fire ganger. I Grenoble 1968 fikk han ikke starte, men i Sapporo i 1972 ble det 21.-plass i kombinert, og i Innsbruck 1976 28.-plass. I Lake Placid i 1980 fullførte han ikke kombinertrennet. Som spesialhopper ble han nummer 30 sammenlagt i den sveitsiske hoppuka 1978, og han fikk 10.-plass og ble beste amerikaner sammenlagt i skiflygingsuka i Ironwood (Copper Peak) samme år.
Etter at karrieren som aktiv utøver var over, var Mike Devecka skitrener i Colorado. I 1985-86 var han trener for USAs kombinertlandslag. Han ble tatt opp i Colorado Ski & Snowboard Museum Hall of Fame i 1999 og The American Ski Jumping Hall of Fame i 2011. Mike Devecka har vært samboer med skøyteløperen Dianne Holum og er far til skøyteløper Kirstin Holum.
Ravelinporten
Ravelinporten, også kalt Østre ravelinport på Fredriksten festning i Halden er en festningsport oppført i 1709. Porten ble som resten av festningen administrativt fredet i 1928.
Beskrivelse
Ravelinporten gir adgang til Citadellet gjennom Ravelinet fra Place d'Armes. Ravelinet ble først oppført i mur i 1682, det hadde tidligere kun vært en palisade. Ved en ombygging i 1709 ble muren gjort tykkere og porten måtte flyttes ut for å flukte med murens utside. I 1715 ble det lagd en ny hvelvet port på innsiden, hvor det bl.a. ble brukt 32000 hollandske murstein. Porten ble reparert på begge sider i 1730-31, og i 1749 ble toppstykket på utsiden satt opp. Det var prydet med en av marmorplatene fra det første minnesmerket over Carl XII. I 1765 ble innsiden av porten reparert. Det er grunnen til at porten har årstallet 1765 og Fredrik Vs monogram. Over porten var det skurtak for å hindre vanninntrengning, dette er først nevnt i 1896, men var trolig på plass før det. Under andre verdenskrig ble portåpningen utvidet for at tyske lastebiler skulle komme gjennom, og Fredrik Vs kronede siffer ble fjernet. Dette ble rekonstruert i 1971.
HurRah
HurRah var Norges bidrag til Underholdningsfestivalen i Montreux i 1971. Regien var ved John Andreassen. Manuset ble skrevet av John Andreassen, Andreas Diesen og Kent Nilssen, basert på en originalidé av Alex Roald. HurRah ble sendt på NRK TV 22. april 1971
Ifølge NRKs nettside var programmet «nok en vitenskapelig flåteferd med internasjonalt mannskap.»
Hamarøy sentralskole
Hamarøy sentralskole er en barne- og ungdomsskole på Oppeid, i Hamarøy kommune i Nordland. Skolen har 132 elever (2013-14), og rektoren er Anne Reiten (per 2014).
Sentralskolen ble bygd i 1966, og har senere blitt totalrenovert, med bygging av ny skole på det eksisterende dekket. Prosjektet ble ferdigstilt i 2010, med offisiell åpning den 25. mars samme år.
Odd Dahl
Odd Dahl (født 3. november 1898 i Drammen, død 2. juni 1994 i Bergen) var en norsk ingeniør og flyger. Til tross for en svært begrenset formell utdannelse gjorde Odd Dahl en meget oppsiktsvekkende internasjonal karriere. Han deltok som flyger på Roald Amundsens Maud-ekspedisjon. I løpet av ekspedisjonen utviklet Dahl seg til en meget kompetent instrumentmaker, denne kunnskapen bragte ham, etter ekspedisjonens avslutning, til en stilling ved Carnegie Institute i Washington D.C.. I 1936 ble Dahl tilknyttet Christian Michelsens institutt i Bergen hvor han senere bygde tre Van de Graaff-generatorer og en betatron. Odd Dahl deltok sentralt i de innledende internasjonale arbeidsgruppene som førte til opprettelsen av CERN og han og var 1953–54 leder for den gruppen som planla byggingen av proton-synkrontron-maskinen.
Dahl var også en viktig og energisk deltaker i gruppen som utviklet de første norske atomreaktorene på Kjeller og i Halden.
Lina Guérin
Lina Guérin (født 16. april 1991) er en fransk rugbyspiller.
Hun representerte Frankrike under Sommer-OL 2016 i Rio de Janeiro, der hun endte på sjetteplass med det franske landslaget.
Liste over nordiske fjell med størst primærfaktor
Av de høyeste toppene i Norden og de med størst primærfaktor, ligger mange i Grønland. Ikke mange av de med størst primærfaktor ligger i egentlige Skandinavia.
Søramerikansk mesterskap i volleyball for kvinner 1973
Søramerikansk mesterskap i volleyball for kvinner 1973 ble arrangert i Bucaramanga i Colombia i 1973.
Liste over nordiske fjell med størst primærfaktor
Listen er laget som en sorterbar liste. Ved å klikke på pilsymbolene i kolonneoverskriftene kan listen sorteres på ulike måter:
Det er ønskelig at det er referanse til verdiene i hver artikkel.
Britta Marakatt-Labba
Britta Margareta Marakatt-Labba (født 18. september 1951 i Idivuoma i Karesuando) er en svensk samisk tekstilkunstner, maler og grafiker.
Marakatt-Labba vokste opp i en søskenflokk på ni barn i en reindriftsfamilie i Saarivuoma sameby. Hun gikk på Sunderby folkhögskola 1971-73 før hun begynte på tekstillinjen ved Konstindustriskolan i Göteborg i 1974. Her studerte hun under professor Elsa Agélii frem til 1978. Agélii hadde utviklet en nyskapende stil med sine feministiske dagboksbroderier. Senere gikk Marakatt-Labba på Samiska högskolan i Kautokeino 1999–2002.
Marakatt-Labba arbeider fortrinnsvis innen broderi på tekstil, akvarell og litografier med motiv med tilknytning til samisk kultur. Hun har illustrert et stort antall bøker og har i tillegg vært kostymedesigner og scenograf.
I forbindelse med Alta-konflikten lagde hun verket Kråkorna, som viser et motiv hvor samiske sitt-ned-aksjonister blir fjernet med makt av kråker som gradvis endrer seg til politi. Hun var med å starte Masi-gruppen (Samisk Kunstnergruppe) i 1978, og var senere med på å etablere den samiske kunstnerorganisasjonen Samisk kunstnerforbund i 1979.
I 2014 ble hun utnevnt til æresdoktor ved Det humanistiske fakultetet ved Umeå universitet.
Rachel McCoy
I 2021 representerte hun USA i høydehopp under Sommer-OL 2020 arrangert i Tokyo der hun ble slått ut i kvalifiseringen etter å ha klart høyden 1,86 m.
Britta Marakatt-Labba
Historja 2003–2007 er en nesten 24 meter lang frise med motiver fra samisk kultur, inspirert av Bayeux-teppet i Frankrike. Verket som til vanlig henger i Teorifagbygget ved universitetet i Tromsø, ble vist på documenta 14 i Kassel 2017.
Grand Hotel (Arendal)
Grand Hotell var et hotell i Arendal med adresse Langbryggen 19.
Den første bygningen ble bygget i 1660 av Hans Sørensen Tysch. Det ble brukt på 1700-tallet til handelsvirksomhet. Det ble overtatt av Anders og Hans Dedekam i 1827, og ble ettervert brukt som festlokaler. I 1852 kjøpte Günther Sandberg bygningen og startet med den første hotelldriften i bygget. det ble så solgt til tyskeren Jodochus Edmundus Schnurbusch, som drev hotellet videre. Hotellet ble blant annet brukt til samlingsted og til kortspill for byen fornemme borgere på 1800-tallet, med byens første ordfører Morten Smith Dedekam i spissen. Bygget gikk med i brannen i 1868, og ble igjenoppbygget av Schnurbusch i mur.
Hotellet ble overtatt av enkefrue Anna Lindegaard i 1905. Sammen med sin sønn Oscar, kom hun til å drive hotellet videre frem til sin død i 1910. Oscar Lindegaard drev hotellet frem til 1918, da det ble overtatt av A/S Grand Hotel i Arendal. Selskapet ble kjøpt av Hans Michaelsen i 1934. Samme år ble hotellet ombygget med ny restaurant i første etasje og på taket.
Arkivet
Deler av arkivet etter Grand Hotel i Arendal befinner seg ved KUBEN i Arendal. Arkivet omfatter flere aksjebrev, menyer og statusbøker. Arkivet dekker perioden fra 1918 til 1974.
Yours, Mine & Ours
Yours, Mine & Ours er en amerikansk komedie-drama fra 2005, regissert av Raja Gosnell. Historien følger to personer (spilt av Dennis Quaid og Rene Russo) som forelsker seg i hverandre, men de har allerede 18 barn til sammen fra deres tidligere ekteskap. Filmen hadde premiere i USA i november 2005, og ble produsert av Metro-Goldwyn-Mayer.
Handling
Frank Beardsley er en kontreadmiral fra den amerikanske Kystvakten. Han flytter tilbake til hjembyen New London i Connecticut etter at hans kone dør. Hun har med seg sine åtte barn fra sitt første ekteskap. Han møter sin tidligere ungdomskjæreste, Helen North, som nå arbeider som veske-designer. Hun er er enke med 10 barn, fire biologiske barn og seks adopterte barn. De møter hverandre uventet på en restaurant, samtidig som de er på stevnemøter med andre potensielle kjærester. De gikk på samme videregående skole i ungdomsårene, men de har ikke møtt hverandre på de siste tretti årene. Frank og Helen tenner umiddelbart opp igjen deres tidligere romantikk, og bestemmer seg raskt for å gifte seg ved en liten privat seremoni. Men dette sjokkerer de 18 barna deres.
Alle sammen flytter snart inn i et nytt hjem, på samme eiendom hvor Frank og Helen delte sitt aller første kyss. Der bor også deres mange kjæledyr, og Franks husholderske fru Munion. Men det viser seg snart at Franks veldig strenge syn på for eksempel barneoppdragelse, kolliderer fullstendig med Helens langt mer frisinnede og avslappede holdning. Deres respektive barn, sjokkert over nyhetene om foreldrenes raske bryllup, kommer ikke godt overens i det hele tatt. Franks eldste sønn, William, innkaller til et møte sammen med alle søsknene sine, og forklarer at de kan løse deres nye situasjon ved å slå seg sammen for å synliggjøre Frank og Helens store forskjeller. De håper at dette etter hvert kommer til å forårsake så mye problemer at foreldrene snart kommer til å ta ut skilsmisse. Men samtidig som de gjør dette, begynner søsknene gradvis å knytte tettere bånd til hverandre.
Kort tid senere deltar Frank og Helen på en formell middag arrangert av Kystvakten, hvor hans overordnede - kommandant Sherman - offisielt tilbyr Frank muligheten til å bli hans etterfølger. Men Frank avviser dette forslaget, blant annet med henvisning til alle forpliktelsene hans overfor hans nye familie. I mellomtiden arrangerer alle barna en vill fest i det nye hjemmet deres, som raskt vokser ut av kontroll. Når Frank og Helen kommer tilbake denne kvelden er hjemmet i fullstendig kaos. Frank blir rasende over alt rotet barna har forårsaket. Men Helens mer avslappede tilnærming til hele situasjonen, gjør Frank enda mer sint. Dette forårsaker deres verste krangel til nå.
Men barna deres innser snart hvor glade Frank og Helen faktisk har vært sammen, og innser at de kan ha presset ting alt for langt. Dagen etter forteller Frank at han har ombestemt seg, og går med på å ta på seg stillingen som kommandant. Men barna føler seg skyldige for å ha revet Frank og Helen fra hverandre. I fellesskap planlegger alle barna å sette i stand familiens båt, i et forsøk på å avskjære Franks planer. Samtidig ønsker de å oppfylle hans tidligere drøm om å seile sammen med hele familien sin, etter at en planlagt seiltur sammen med alle barna tidligere hadde mislykkes. Men Frank er nå overbevist om at Helen ikke lenger ønsker å være sammen med ham lenger.
Kristen Bujnowski
Kristen Bujnowski (født 14. mars 1992) er en canadisk bobkjører.
Hun representerte Canada under Vinter-OL 2022 i Beijing, hvor hun ble nummer 5 i toer.
Vegemite
Vegemite er et salt pålegg som er laget av gjærekstrakt (et biprodukt fra ølbrygging), salt, vitaminer og grønnsaksekstrakt.
Jackson Porozo
Jackson Gabriel Porozo Vernaza (født 4. august 2000) er en ecuadoriansk fotballspiller som spiller for den franske klubben.
Landslaget
Han ble tatt ut i s tropp til VM i fotball 2022 i Qatar.
Judaspenger
Judaspenger, eller blodpenger, er penger som man har fått betalt for drap, forræderi eller andre ugjerninger mot andre. Betegnelsen judaspenger har navn etter de tretti sølvpengene som Judas Iskariot, som var en av Jesu tolv displer, ifølge Matteus-evangeliet i Bibelen (Matt 27,6) fikk for å forråde sin læremester og herre. Judas blir i tradisjonell kristen kultur sett på den store forræderen; at han dessuten gjorde det for penger har på antijudaistisk og antisemittisk vis blitt betraktet som typisk for jødisk griskhet og gjerrighet. For øvrig skal Judas ha vært den som bar og styrte med disiplenes penger.
Judaspenger er også et annet navn på månefiol (på latin Lunaria annua) og de breie, sølvaktige skilleveggene i skulpene (fruktkapslene) av planten som blir igjen når klaffene er falt av.
Shannon Izar
Shannon Izar (født 8. mai 1993) er en fransk rugbyspiller.
Litteraturåret 1381
Litteraturåret 1381 er en oversikt over utgivelser, hendelser, prisvinnere og avdøde personer med tilknytning til litteratur i 1381.
Alvarado (Costa Rica)
Alvarado er en kanton i provinsen Cartago i Costa Rica. Kantonen hadde 14 312 innbyggere i 2011. Arealet er på 381,06 km². Kantonens administrasjonssentrum er Pacayas.
Felicjan Konstanty Szaniawski
Konstanty Felicjan Szaniawski (født 24. november 1668 i Posteniecz i Polen-Litauen, død 2. juli 1732 i borgen Lipwiec) var den 62. biskop av Krakow, biskop av Włocławek, og senator.
Bergljots gate (Trondheim)
Bergljots gate er en blindgate ved Øya i Trondheim som går sørover fra Klostergata før den møter ender blindt ved Bergljots gate nummer 5. Gaten fungerer som adkomstvei til bebyggelsen i gaten og er preget av flere leiegårder mot øst og bygninger tilhørende St. Olavs hospital mot sør.
Felicjan Konstanty Szaniawski
Bakgrunn, prest, politiker
Szeniawski nedstammet fra den polske heraldiske klan Junosza. Han ble diakonviet 1. november 1694, og presteviet 11. november samme år.
Zap (Nord-Dakota)
Zap er en amerikansk by. Den ligger i Mercer County i Nord-Dakota, og har 237 innbyggere. Den ble grunnlagt i 1913.
Bergljots gate (Trondheim)
Gaten fikk sitt navn i 1886 og ble oppkalt etter Bergljot Håkonsdatter (født før 990, død etter 1050), som var datter av Håkon Sigurdsson og ektefelle til Einar Tambarskjelve.
Robert Žbogar
Robert Žbogar (født 6. mars 1989) er en slovensk svømmer som spesialiserer seg i butterfly. Han representerte landet sitt i Sommer-OL 2012 i London, der han ble slått ut i de innledende rundene på 200 meter butterfly.
Felicjan Konstanty Szaniawski
Biskop
Den 4. november 1705 ble han utsett til biskop av Włocławek (Kujawy, Kalisze) i Polen, og valget ble deen 25. juni 1706	bekrefte. Han ble bispeviet den 20. februar 1707, i en alder av 38 år. Han ble bispeviet av erkebiskop Stanisław Szembek av Gniezno; medkonsekratorer var biskop Yosyf Ivan Szumlański (Shumlyanskyi) av Lviv, erkebiskop Deodat Nersesowicz, titularerkebiskop av Traianopolis in Rhodope, og biskop Jan Skarbek, titularbiskop av Marocco o Marruecos.
Szeniawski er kjent for sin undertrykkelse av jøder og protestanter. Han straffet jødene i Ożarów for å ha reparert synagogen og gravlunden deres uten hans tillatelse. I 1725 tvang Szeniawski alle protestanter i bispedømmet Krakow til å godtgjøre katolske prester for tjenester utført av protestantiske prester. I 1731 forbød han å forpaktye kirkelig land til jøder.
Den 3. juli 1720 ble han biskop av Kraków, og ledet bispedømmet i drøyt tolv år, til sin død.
Episkopalgenealogi
Hans episkopalgenealogi er:
Mourgliana
Utseende
Middelsstore, avlange, brunlige trebukker. Antennene er tynne og noe lengre enn kroppen. Pronotum er sylindrisk til svakt tønneformet, dekkvingene jevnbrede, dekker litt over halve bakkroppen, avrundede i spissen. Beina er tynne og middels lange.
Søramerikansk mesterskap i volleyball for kvinner 1975
Søramerikansk mesterskap i volleyball for kvinner 1975 ble arrangert i Asunción i Paraguay i 1975.
Alvarado (Costa Rica)
Distrikter
Alvarado er delt inn i tre distrikter:
Mourgliana
Utbredelse
Artene lever i Arabia (Saudi-Arabia, Oman og De forente arabiske emirater).
Actun Tunichil Muknal
Actun Tunichil Muknal, også kjent som ATM eller Xibalba, er ei grotte like ved San Ignacio i distriktet Cayo i Belize. Hovedsystemet er om lag 4,8 km langt og inneholder ei 3,2 km lang underjordisk elv. I grotta er det en rekke arkeologiske funn fra mayakulturen, deriblant skjeletter, keramikk og steinobjekter. I det største rommet er det flere skjeletter, hvorav det mest kjente er den såkalte «Krystallmøya» (engelsk: «The Crystal Maiden»), en tenåring (som man nå tror var en gutt) hvis knokler har forkalka og fått et krystallaktig utseende. Grotta er en del av Tapir Mountain naturreservat.
Ronald Davison
Ronald Davison (født 16. november 1920, død 2. juli 2015 i Kaponga i Taranaki) var den tiende høyesterettsjustitiarius for New Zealand, fra 3. februar 1978 til 4. februar 1989.
Han giftet seg med Jacqueline Carr i 1948, og de fikk tre barn sammen. Hans sønn ble en kjent og prominent advokat på New Zealand. Hans forgjenger som høyesterettsjustitiarius var Richard Wild, og hans etterfølger til dette embetet var Thomas Eichelbaum. Davison ble utnevnt til den britiske Kommandør for Order of the British Empire og han ble tildelt The Most Distinguished Order of Saint Michael and Saint George.
Jessy Tremouliere
Jessy Tremouliere (født 29. juli 1992) er en fransk rugbyspiller.
Hun representerte Frankrike under Sommer-OL 2016 i Rio de Janeiro, der hun endte på sjetteplass med det franske landslaget.
Gjærsag
En gjærsag, også kalt gjæresag, gjæringssag eller vinkelsag, er en sag som er spesielt beregnet til å sage rette flater som har en bestemt vinkel i forhold til lengderetningen, eksempelvis på en planke eller list. En gjærsag har vinkelinnstillinger for både horisontalplanet og vertikalplanet. De skjærer nøyaktige og jevne snitt, hvilket eksempelvis er nyttig når man skal legge lister rundt dører, vinduer eller til billedrammer, og må ha nøyaktig 45 grader vinkel i det ene planet og 90 grader vinkel i det andre planet.
Tynita Butts-Townsend
Tynita Butts-Townsend (født 10. juni 1990) er en friidrettsutøver fra USA som konkurrerer i høydehopp.
I 2021 representerte hun USA i høydehopp under Sommer-OL 2020 arrangert i Tokyo der hun ble slått ut i kvalifiseringen etter å ha klart høyden 1,82 m.
Gjærsag
Historie
1923 ble radialarmsagen oppfunnet av Raymond Dewalt i USA. Radialarmsagen var forgjengern til den elektriske gjærsagen og selskapet som oppfunnet radialarmsagen heter i dag DeWalt. Gjærsagen kan sees på som en videreutvikling av gjæringskassen, og kan i så måte sees på som en «justerbar» gjæringskasse.
Bruk i dag
Rene elektriske gjærsager har lenge vært populære både blant fagfolk og til hjemmebruk, men har de senere årene i stor grad blitt erstattet av den mer allsidige kapp- og gjærsagen.
Zarcero (kanton)
Zarcero er en kanton i provinsen Alajuela i Costa Rica. Kantonen hadde 12 205 innbyggere i 2011. Kantonens areal er på 155,13 km². Administrasjonssentrum er byen Zarcero.
Zarcero ligger i fjellene, på over 1 700 meters høyde. Parken foran kirken i sentrum av Zarcero er kjent for sin topiarihage med busker i ulike fasonger. En del av Juan Castro Blanco nasjonalpark befinner seg i kantonen.
KF Vllaznia Shkodër
Klubi i futbollit Vllaznia Shkodër, også kjent som kun Vllaznia, er en albansk fotballklubb fra byen Shkodër i distriktet med samme navn nordvest i Albania. Klubben ble grunnlagt i februar 1919 og er et av landets mestvinnende fotballag. Lagets draktfarger har blå og røde vertikale striper og rød underdel, mens bortedraktene er hvite med røde detaljer. KF Vllaznia Shkodër spiller sine hjemmekamper på Stadiumi Loro Boriçi. Nåværende trener er Shpetim Duro.
Klubben har vunnet det albanske seriemesterskapet ni ganger, senest i 2000/2001-sesongen. De har også endt på andreplass ved flere anledninger. Vllaznia Shkodër har også vunnet finalen i det albanske cupmesterskapet Kupa e Shqipërisë ved seks anledninger, senest i 2008, og den albanske supercupen Superkupa Shqiptare to ganger.
Vllaznia Shkodër har deltatt i europeisk sammenheng ved flere anledninger, men uten å kvalifisere seg videre til sluttspill. Klubben har deltatt i blant annet Serievinnercupen & Mesterligaen (1978/1979 og 2001/2002), Cupvinnercupen (1987/1988), UEFA Intertoto Cup (2000, 2004 og 2007) samt UEFA-cupen & Europaligaen (1991/1992, 1999/2000, 2003/2004, 2008/2009, 2009/2010 og 2011/2012).
Miraflores (Lima)
Miraflores er et distrikt i provinsen Lima i Peru. Distriktet hadde 92 815 innbyggere i 2005, og har et areal på 9,62 km². Det utgjør en dyr og eksklusiv bydel sør i Lima, og har et stort antall restauranter, barer, nattklubber og kjedebutikker. Miraflores ligger ved kysten, og har ei lang sandstrand. I Miraflores ligger også ruinene av byen Huaca Pucllana, som stammer fra tida før inkaene.
Ussurella
Ussurella er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, brungul trebukk. Antennene er nokså kraftige og omtrent så lange som kroppen. Pronotum er tønneformet, dekkvingene jevnbrede.
Levevis
Larvene lever inne i død ved.
Utbredelse
Arten lever i Russlands fjerne østen (Øst-Sibir, Anisimovka).
Spioner i krig
I boken fremmer Sveen flere påstander som er i motstrid til etablert, norsk historieforskning, særlig knyttet til graden av sovjetisk infiltrasjon i norsk politikk, politi og forsvar.
Bakgrunn
Arbeidet med Spioner i krig startet i kjølvannet av utgivelsen av Sveens første kriminalroman Den siste pilegrimen i 2013. Sveen mottok senere prosjektstipender til manusutvikling fra NFFO, Fritt Ord og Bergesenstiftelsen.
Rettighetene til boken ble først kjøpt av Gyldendal høsten 2019 etter en auksjon mellom flere norske forlag. Gyldendal trakk seg senere fra kontrakten. Boken ble til slutt publisert på Sveens eget forlag, Kulturforlaget Rozenfeld & Bronstein, høsten 2022. Boken ble først utgitt under pseudonymet Maria Wegner, men Sveen stod mot slutten av oktober 2022 frem som forfatteren i forbindelse med opptrykk av boken.
Kontroverser og påstander
I boken fremkommer det store mengder etterretningsinformasjon som i betydelig grad står i motstrid til mye av den etablerte historieskrivningen i Norge, både i relasjon til andre verdenskrig og den kalde krigen.
Sveen hevder med bakgrunn i utenlandsk, men også til dels i norsk, kildemateriale at Rettskontoret ved legasjonen i Stockholm under andre verdenskrig var dominert av kommunister og at det senere Overvåkningspolitiet led av samme problem.
Sveen påstår i boken at russernes og kommunistenes politiske arbeid i Norge, både i mellomkrigstiden, under andre verdenskrig og under den kalde krigen, i store trekk skjedde på venstresiden i Arbeiderpartiet. Det fantes en indre, mektig krets av kommunister i Arbeiderpartiet, hevder Sveen på bakgrunn av bokens kildemateriale. Flere av de ledende Arbeiderpartipolitikerne i kretsen rundt arbeiderbevegelsens reelle leder, Martin Tranmæl, er i bokens kildemateriale fra vestlig etterretning utelukkende beskrevet som kommunister, og ikke som sosialdemokrater - dette gjaldt ikke minst Tranmæl selv. Med bakgrunn i nylig avgradert, amerikansk etterretningsmateriale hevder Sveen at kretsen rundt Tranmæl systematisk undergravde statsminister Johan Nygaardsvolds virksomhet, samt at Tranmæl og LOs nestformann Lars Evensen skal ha inngått en hemmelig pakt om Norges fremtid etter den tyske kapitulasjonen med NKP s ledere i Stockholm i slutten av september 1943.
Skismaet mellom Johan Nygaardsvold og Martin Tranmæl har tidligere vært poengtert av historikeren Harald Berntsen, både i hans biografi over Johan Nygaardsvold ''I malstrømmen. Johan Nygaardsvold 1879-1952 (1991) og senere i boken Statsministerkuppet. En politisk thriller fra norsk virkelighet mai–juni 1945'' (2006). Berntsen hadde, i likhet med Sveens Spioner i krig, betydelige problemer med å få publisert Statsministerkuppet, som til sist måtte utgis av det lille forlaget Centrum i Alta. Sveen drøfter i Spioner i krig hvorvidt Tranmæl og kommunistene i Arbeiderpartiet kan ha vært organisert i et eget "parti i partiet", som av sovjetisk etterretning ble kalt "De innfødte". Sveen stiller i boken også spørsmål ved om det noensinne foregikk en reell kommunistjakt i den norske arbeiderbevegelsen. Disse spørsmålene kommer i første rekke til overflaten i relasjon til Sveens beskrivelser og omtale av Lars Evensen, som før krigen var LOs nestformann og som etter krigen ble industri- og handelsminister i Einar Gerhardsen s regjering.
Ledende offiserer i Forsvaret, først og fremst i Hæren, skal ifølge Sveen ha vært kommunister og Sovjet-agenter. Sveen trekker i første rekke frem generalmajor Ørnulf Dahl og en av hans nærmeste offiserskollegaer under felttoget i 1940, Jean Michelet. Sveen beskriver også andre ledende offiserer som var under mistanke fra vestlig etterretning om å være kommunister, slik som forsvarssjefen under krigen, general Wilhelm Hansteen.
En av Sveens hovedpåstander i Spioner i krig er at det aldri har vært noen reelle spionsaker i Norge. Sveen påstår med bakgrunn i bokens kildemateriale at fremstillingen som er gitt av norske historikere om at det foregikk et reelt overvåkningssamarbeid mellom norsk og vestlig sikkerhetstjeneste under den kalde krigen, er feil. Den svenske historikeren Wilhelm Agrell hevdet allerede på begynnelsen av 2000-tallet, i sin bok Venona - spåren från ett underrättelseskrig (2003), at de få opplysninger norsk overvåkningspoliti hadde fått av vestlig etterretning om deres spionjakt i Norge hadde kommet som følge av en "pinlig hendelse" på britisk side. Agrell påstod at svensk politi i en årrekke under den kalde krigen etterforsket norske statsborgere som var mistenkt for å være sovjetiske agenter bak ryggen på norske myndigheter.
Søramerikansk mesterskap i volleyball for kvinner 1977
Søramerikansk mesterskap i volleyball for kvinner 1977 ble arrangert i Lima i Peru i 1977.
Spioner i krig
Kontroverser og påstander
I boken hevder Sveen også at den mye omtalte arrestasjonen av den angivelig mistenkte Sovjet-agenten Ingeborg Lygren i 1966, i realiteten var et resultat av en amerikansk etterretningsoperasjon mot den daværende sjefen for Overvåkningspolitiet, Asbjørn Bryhn. Bryhn hadde under krigen blant annet vært Rettskontorets overvåkningssjef i Stockholm. Sveen argumenterer for at, i første rekke, svensk og amerikansk etterretning hadde vært på jakt etter Bryhn helt siden våren og sommeren 1943 da Bryhn var den mest sentrale medarbeideren til Rettskontorets sjef, Olav Svendsen. Svendsen var i følge Sveen en av lederne i GRU, den sovjetiske militære etterretningens norske virksomhet.
Spioner i krig er i hovedsak avgrenset oppad i tid til 1977, og omhandler derfor i liten grad Arne Treholt og straffesaken mot ham i 1984-1985.
Sentrale personer omtalt i Spioner i krig
Feydt var daglig leder ved Sambandskontoret på den norske legasjonen i Stockholm mellom sommeren 1943 og sommeren 1944. Feydt, som i sitt daglige virke bl.a. arbeidet som oversetter, blir i svensk etterretningsmateriale beskrevet som militærattaché Ole Berg s nærmeste mann i Stockholm. Feydt hadde tidlig kommet med i motstandsarbeidet i Oslo, og allerede høsten 1940 etablerte han en motstandsgruppe på Bækkelaget, bl.a. sammen med Max Manus. Feydt kom senere med i den tilsynelatende konservative motstandsgruppen 2A i Oslo. Stikk i strid med etablert historieskrivning, blir det klart gjennom Spioner i krig at Feydt var en del av det anti-kommunistiske miljøet ved den norske legasjonen under krigen, som i hovedsak var ledet av militærattaché Berg og Feydts sjef på Sambandskontoret, byfogd Harald Gram. Feydt hadde nære kontakter med både svensk og amerikansk etterretning i Stockholm, og hadde et meget antagonistisk forhold til sjefen for legasjonens Rettskontor, viserikspolitisjef Olav Svendsen. Svendsen ga da også i praksis Feydt og flere av hans allierte sparken fra legasjonen rundt sommeren 1944. Feydt giftet seg etter krigen med sin sekretær fra krigsårene i Stockholm, Elsa Geirung, som også hadde stått i forbindelse med svensk etterretning under krigen. Feydt angrep etter krigen viserikspolitisjef Olav Svendsen svært hardt i pressen, noe som kan ha medvirket til Svendsens avgang som viserikspolitisjef noen få år etter krigen. I særlig grad presset Feydt Svendsen, i et hardt angrep i Dagbladet vinteren 1946, på spørsmålet om hvorfor Svendsen ikke gjorde noe for å utlevert nazi-agenten Astrid Dollis fra Sverige. Om Feydt stod i direkte forbindelse med amerikansk og svensk etterretning også etter krigen, kan ikke dokumenteres, men Feydts offentlige fremferd overfor Svendsen i etterkrigsårene, kan sies å underbygge en slik antakelse. Feydt var faren til den kjente norske advokaten Fridtjof Feydt.
Lars Evensen var tidlig involvert i revolusjonær virksomhet i Arbeiderpartiet, og valgte ved partisplittelsen i 1923 å bryte ut av partiet. Sammen med blant andre Peder Furubotn og Sverre Støstad, dannet Evensen det fortsatt formelt Komintern-tilknyttede NKP. I kjølvannet av partisamlingen på norsk venstreside i 1926-1927, gikk Evensen tilbake til Martin Tranmæls arbeiderparti. Evensen bygde seg etter dette en betydelig karriere i norsk fagbevegelse og var ved krigsutbruddet i 1940 nestformann i LO – og Konrad Nordahl s høyre hånd. Evensen har i norsk, etablert historieskrivning blitt omtalt som en pioner i den angivelige kommunistjakten som ble innledet i arbeiderbevegelsen i Stockholm vinteren 1944, og som skal ha fortsatt gjennom den kalde krigen. I Spioner i krig hevder Gard Sveen at dette historiske bildet av Evensen er helt feil, Evensen var aldri noen sosialdemokrat, men fortsatt kommunist. Alt tilgjengelig svensk etterretningsmateriale viser at Evensen var bedømt til å være en sentral kommunistleder, og han ble da også utelukkende benevnt som "kommunist" under sin knapt fire år lange flyktningtilværelse i Sverige under krigen. Da Evensen kom over grensen sammen med Haakon Lie i september 1941, bestemte det svenske sikkerhetspolitiet, Säpo, seg for at de ikke ville motsette seg at «den norske kommunisten Lars Evensen» fikk innvilget oppholdstillatelse – under forutsetning av at denne kun gjaldt for Stockholm.
Så sent som høsten 1944, mens Evensen i følge etablert, norsk historieskrivning skal ha vært en notorisk kommunistjeger, ble han offentlig ydmyket av svensk politi. I svenske aviser kunne man i slutten av august 1944 lese overskrifter som «Norsk LO-mann hindret i å tale av Statspolisen». Evensen, som på denne tiden var i ferd med å bli utnevnt til sjef for Flyktningkontoret ved den norske legasjonen, hadde da forsøkt å reise til Dalsland for å tale på en folkehøyskole. På jernbanestasjonen i Uddevalla hadde han blitt møtt av tjenestemenn fra det svenske Statspolitiet (i praksis, Säpo) som beordret ham til umiddelbart å reise tilbake til Stockholm. Evensen uttalte til pressen at han stilte seg helt uforstående til denne atferden fra Statspolisen, men ville gjøre som de sa. Evensen var i følge svensk etterretningsmateriale "politisk sperret i hele riket" og var ifølge Gard Sveens påstand i Spioner i krig, også svartlistet som kommunist av britisk etterretning. Dette fikk det svenske sikkerhetspolitiet opplyst av sine britiske kollegaer vinteren 1943. Ifølge svensk etterretningsinformasjon formidlet Evensen russisk støtte, blant annet gjennom aggressivt, kommunistisk propaganda- og vervingsarbeid, i de norske leirene i Sverige. Evensen var fram til høsten 1944 leder for Skolekontoret på legasjonens Flyktningkontor. Ved månedsskiftet august-september 1944 overtok han lederstillingen på Flyktningkontoret etter Olaf Helse t. Av diplomatiske årsaker bedret da etter hvert Evensens mulighet til å få oppholdstillatelse også utenfor Stockholm seg.
Sveen fremhever i Spioner i krig at Evensens møterapporter fra blant annet «oppvaskmøtet» med Jens Tangen, som i en periode hatt vært LO-leder i det tyskokkuperte Norge, ble viderebrakt SKPs Fritiof Lager av NKPs leder i Sverige i 1941-1942, Haavard Langseth. Lager var ifølge britisk etterretning mistenkt for å være lederen for SKP s hemmelige partiapparat. Han var også leder for OMS – Kominterns internasjonale avdeling – i Stockholm, og hadde direkte radiokontakt med Moskva. Evensen bistod også blant annet den sentrale kommunisten og Komintern-agenten Arvid G. Hansen i Sverige, også i de tilfeller der Hansen ble arrestert av svensk politi og forvist fra den svenske hovedstaden. Evensen formidlet i følge Spioner i krig også kontakt mellom Hansen og utenriksminister Trygve Lie i London. Ifølge amerikansk etterretningsinformasjon fra vinteren 1944 var Evensen den reelle partisekretæren i Arbeiderpartiet. Det ble også slått alarm til sjefen for den amerikanske etterretningstjenesten Office of Strategic Services (OSS), general William Donovan, om at Evensen og Martin Tranmæl hadde inngått en skjebnetung, hemmelig pakt med de "åpne kommunistlederne" i Stockholm i slutten av september 1943, om Norges skjebne etter den forventede tyske kapitulasjonen – noe som ledet til en økende frykt i Washington for at Norge kunne havne på Moskvas hender da freden var et faktum.
Lars Evensen gikk etter den tyske kapitulasjonen inn i Einar Gerhardsens regjering. Gerhardsen beskrev Evensen som «fagbevegelsens spesielle mann i regjeringen» i sine memoarer. Ifølge historikerne Hans Olav Lahlum og Olav Njølstad var Evensen en av tre personer på Gerhardsens liste over mulige erstattere da han brått gikk av som statsminister i november 1951.
Gard Sveen hevder i Spioner i krig at Lars Evensen igangsatte en iscenesatt "kommunistjakt" i arbeiderbevegelsen fordi Ole Bergs anti-kommunistiske organisasjon sent på høsten 1943 hadde avslørt at LO og Arbeiderpartiets John Wivegh var en av lederne i den kommunistiske organisasjonen Norsk Front. Wivegh var nært knyttet til både Evensen og Tranmæl og ble vinteren 1943 rekruttert direkte av den sovjetiske marineetterretningen i Stockholm.
Melanie Hasler
Melanie Hasler (født 16. mai 1998) er en sveitsisk bobkjører.
Hun representerte Sveits under Vinter-OL 2022 i Beijing, hvor hun ble nummer 6 i toer.
Kvalifisering til VM i fotball 2022 (CAF), tredje runde
CAFs tredje runde i Kvalifisering til VM i fotball 2022 blir spilt mellom 24. og 29. mars 2022.
Seeding
Trekningen av den tredje runden ble avholdt 22. januar 2022 kl. 16:00 (UTC+1) i Douala, Kamerun. Seedingen var basert på FIFAs verdensrangering i November 2021 (vist i parentes nedenfor).
Hjalmart Andersen
Hjalmart Nørregaard Andersen (født 11. oktober 1889, død 23. januar 1974 ) var en dansk sportsutøver som deltok i de olympiske leker 1912 i Stockholm. Andersen vant en olympisk bronsemedalje i turn i OL 1912 i Stockholm. Han var med på det danske laget som kom på andreplass i lagkonkurransen fritt system bak Norge og Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Kvalifisering til VM i fotball 2022 (CAF), tredje runde
Kamper
2–2 sammenlagt, Kamerun vant på bortemål og kvalifiserte seg til VM i fotball 2022.
1–1 sammenlagt, Ghana vant på bortemål og kvalifiserte seg til VM i fotball 2022.
Marokko vant 5–2 sammenlagt og kvalifiserte seg til VM i fotball 2022.
Andreas Skjold
Andreas Skjold er navnet til flere personer:
Kvalifisering til VM i fotball 2022 (CAF), tredje runde
Kamper
Tunisia vant 1–0 sammenlagt og kvalifiserte seg til VM i fotball 2022.
Ronald Jenssen
Ronald Jenssen (født 1966) er en norsk lokalpolitiker. Han representerer partiet Høyre, og har siden 2015 vært Kvænangens varaordfører.
Jenssen ble varamedlem i Kvænangen kommunestyre i 2007, og fikk fast plass fra 2013. Siden 2015 har han vært leder i Kvænangen Høyres gruppestyre og foreningsstyre. Han var partiets ordførerkandidat til valget samme år, og endte som varaordfører.
Claude Lelouch
Claude Barruck Joseph Lelouch (født 30. oktober 1937 i Paris) er en fransk filmregissør.
Renneløkke av burknop med tørn
Renneløkke av burknop (burknop med to tørn) er nyttig til å feste tau til en jernring på en sikker måte.
Egenskaper
Sikker, men kan være vanskelig å løsne. Ved bruk av glatte tau er det lurt å benytte en variant med flere tørn.
Kevin Rodríguez
Kevin José Rodríguez Cortez (født 4. mars 2000) er en ecuadoriansk fotballspiller som spiller for Imbabura SC.
Landslaget
Han ble tatt ut i s tropp til VM i fotball 2022 i Qatar.
Svømming under Sommer-OL 2016 – 400 meter fri menn
400 meter fri for menn under Sommer-OL 2016 vil finne sted i Estádio Aquático Olímpico den 6. august 2016.
Program
Følgende tabell viser tidsplanen for gjennomføringen av konkurransen:
Nadja Pasternack
Nadja Pasternack (født 4. juli 1996) er en sveitsisk bobkjører.
Hun representerte Sveits under Vinter-OL 2022 i Beijing, hvor hun ble nummer 6 i toer.
Focus on Human Rights (filmproduksjonsselskap)
Selskapet ble stiftet og drevet av filmregissørene/produsentene: Jan Olav Brynjulfsen, Pål Gengenbach, Kjersti Alver, Alexander Røsler og Knut W.Jorfald. De produserte filmene: Silvia - en av 30.000 (Regi: A.Røsler og K. Jorfald), LA DEM IKKE ALENE, et gruppearbeid om fengsling og tortur av fagforenings folk i Tyrkia. DERES GUD ER IKKE VÅR GUD, - om menneskerettighets brudd og drap på opposisjonelle i El Salvador. (Filmen er basert på still bilder fra El Salvador). Focus on Human Right filmgruppe eksisterte i ca 5 år på 1980 tallet.
Baarle-Nassau
Baarle-Nassau er en nederlandsk kommune i den nederlandske provinsen Noord-Brabant. Baarle-Nassau er kjent for sin noe kompliserte grense til Baarle-Hertog i Belgia.
Baarle-Nassau består av flere eksklaver i Baarle-Hertog som er delvis en belgisk eksklave i Nederland. Der er altså snakk om nederlandske eksklaver i belgiske enklaver som ligger i Nederland. Det ligger syv nederlandske eksklaver inne i de belgiske eksklavene, og en nederlandsk eksklave i Zondereigen. Disse eksklavene tilhør Baarle-Nassau.
Aliwal North
Aliwal North er en by nord i provinsen iMpuma-Koloni i Sør-Afrika. Den ligger ved elva Oranje, og hadde 35 153 innbyggere ved folketellingen i 2011.
Byen ble grunnlagt i 1849 av Harry Smith, som ga byen navnet «Aliwal» til minne om seieren over sikhene i slaget ved Aliwal under den første anglo-sikh-krigen i India i 1846, og «North» ble lagt til for å skille den fra Aliwal South (i dag Mossel Bay).
Armylaena
Armylaena er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Nokså små, slanke, brunlige trebukker. Antennenene er betydelig lengre enn kroppen hos hannene, kortere hos hunnene. Pronotum har rundede sider uten tenner på sidene og er lengre enn bredt. Dekkvingene er jevnbrede med lyse tegninger. Beina er nokså korte, lårene noe fortykkede.
Levevis
Larvene lever i død ved, mest av løvtrær.
Utbredelse
Slekten er vidt utbredt i Afrika.
Rachael Adhiambo Mbogo
Rachael Adhiambo Mbogo (født 20. desember 1982) er en kenyansk rugbyspiller.
Hun representerte Kenya i Sommer-OL 2016 i Rio de Janeiro, der hun endte på ellevteplass med det kenyanske landslaget.
Roberto Pavoni
Roberto Pavoni (født 22. mars 1991) er en britisk svømmer som spesialiserer seg i butterfly. Han representerte landet sitt under Sommer-OL 2012 i London, der han røk ut i de innledende rundene på 200 meter butterfly.
Marija Vuković
Marija Vuković (født 21. januar 1992) er en montenegrinsk friidrettsutøver som konkurrerer i høydehopp.
I 2021 representerte hun Montenegro i høydehopp under Sommer-OL 2020 arrangert i Tokyo der hun kom på 9. plass i finalen etter å ha klart høyden 1,96 m.
Andreas Skjold (fotballspiller)
Andreas Waterfield Skjold (født 2. februar 2003) er en norsk fotballspiller som spiller for Strømsgodset Toppfotball.
Onezero
Onezero var et norsk designbyrå stiftet i 2001 av Kristian Grønevet. I januar 2017 ble selskapet kjøpt opp av R8 Group. Selskapet heter i dag R8 Edge. R8 Edge hadde 17 ansatte i 2020.
Historikk og kontroverser
Byrået ble startet i Oslo i 2001 og driver i grenselandet mellom design, kunst og teknologi. Onezero hisset på seg politikere og deler av lokalbefolkningen i forbindelse med logoen og designprofilen de lagde for Kunsthall Grenland i 2013. Foranledningen var at lokalavisen Porsgrunn Dagblad siterte kreativ leder Kristian Grønevets tanker om oppdraget: "Da vi fikk oppdraget med å lage logoen, måtte vi skjønne hva kunst er for noe, og det var enkelt. Så da måtte vi spørre hva Grenland er. Og det er ikke sauer, dyr og natur. Det er industri og løsmiddelskader. Det er arven vår." Sitatet og logoen hadde tydelig inspirasjon fra varselsfirkanten for helseskadelige løsemidler, noe som falt mange tungt for brystet. Selskapet fikk Norsk Designråds utmerkelse Merket for god design i kategorien "visuell kommunikasjon" for oppdraget for Kunsthall Grenland.
Satref
Geodesidivisjonen ved Statens kartverk drifter systemet og tjenestene.
The Book Thief
The Book Thief er en krigsdramafilm fra 2013, regissert av Brian Percival. Hovedrollene spilles av Geoffrey Rush, Emily Watson og Sophie Nélisse, og var basert på en bok fra 2005 med samme navn Boktyven skrevet av Markus Zusak. Historien følger en liten jente som flytter inn hos sin tyske adoptiv-familie, under nazi-tiden. Filmen hadde premiere under Mill Valley Film Festival den 3. oktober 2013, og ble sluppet i USA den 8. november 2013.
Handling
I februar 1938 forteller «Døden» om hvordan en ung jente kalt Liesel Meminger hadde vekket hans interesse. I en av åpningsscenene reiser tolv år gamle Liesel sammen med moren sin og lillebroren på et tog. På veien dør broren hennes, og han blir gravlagt rett ved siden av sporene. Liesel stjeler sin aller første bok, etter at den faller ut av en manns lomme. Liesel blir deretter brakt til sitt nye hjem i München, hvor hun møter sine nye foster-foreldre: Rosa Hubermann og Hans Hubermann. Rudy Steiner, en gutt som bor ved siden av dem, følger henne til skolen på hennes første skoledag. Men når en lærer ber Liesel om å skrive navnet hennes på tavlen, klarer hun bare å skrive tre X-er, og avslører for klassekameratene at hun ikke kan skrive. Hun blir hånet av de andre elevene i klassen.
En av guttene i klassen, Franz Deutscher, utfordrer henne til å lese bare ett ord, og Liesel banker ham opp. Hun imponerer dermed Rudy, og de blir raskt venner. Når fosterfaren hennes, innser at Liesel ikke kan lese, begynner han å lære henne. Liesel blir deretter besatt av å lese alt hun kan. Liesel og Rudy blir snart medlemmer av Hitlerjugend. Mens de er på en nazistisk bokbrenning-seremoni, blir Liesel og Rudy trakassert av Franz til å kaste bøker på bålet. Men Liesel blir opprørt over å se alle bøkene som blir brent. Etter at alle andre har gått sin vei etter at seremonien er ferdig, oppdager Liesel en bok som bare har blitt skadd i brannen. Men hun blir oppdaget av Ilsa Hermann, kona til ordføreren. Ilsa tar henne med til biblioteket deres, og forteller Liesel at hun kan komme innom når som helst og lese så mange bøker hun ønsker. Men Liesel blir snart oppdaget av ordføreren, som setter en stopper for alle de videre besøkene hennes.
Under Krystallnatten i november 1938 får Max Vandenburg og moren hans, som er jødiske, beskjed om at de burde komme seg unna så snart som mulig. Faren til Max hadde reddet livet til Hans under første verdenskrig, og derfor reiser han hjem til dem - hvor Rosa og Hans gir ham husly. Andre verdenskrig bryter snart løs, og Max blir derfor flyttet til en kjeller. Men det er det alt for kaldt, og han blir snart veldig syk. Liesel fortsetter å tyvlåne bøker fra ordførerens hjem, noe som snart blir oppdaget av vaskekona deres Rudy. Han oppdager hemmeligheten til Max, hvis navn han står inni en dagbok som Max ga til Liesel som julegave. På jobb får Hans øye på en nabo og venn - ved navn Lehman - som blir ført bort av politiet fordi han er jøde. Hans forsøker å gripe inn, men dette forårsaker problemer for Hans og familien hans.
Stacy Awour Otieno
Hun representerte Kenya under Sommer-OL 2016 i Rio de Janeiro, der hun endte på ellevteplass med det kenyanske landslaget.
Jiménez (Costa Rica)
Jiménez er en kanton i provinsen Cartago i Costa Rica. Kantonen hadde 14 669 innbyggere i 2011. Arealet er på 286,43 km². Kantonens administrasjonssentrum er Juan Viñas.
Kantonen er oppkalt etter Jesús Jiménez Zamora, som var Costa Ricas femte president.
Distrikter
Jiménez er delt inn i tre distrikter:
Kvalifisering til VM i fotball 2022 (UEFA), gruppe C
Gruppevinneren kvalifiserer seg direkte til verdensmesterskapet, mens andreplassen går videre til playoff.
Kamper
Kampoppsettet ble offentliggjort av UEFA 8. desember 2020, dagen etter at trekningen av kvalifiseringsgruppene ble gjennomført.
U.S. Coast Guard Academy
Studentene tituleres kadett. Studieavgiftene dekkes fullt ut av U.S. Coast Guard mot fem års aktiv plikttjeneste etter uteksaminasjon. Plikttjenesten utvides for kadetter som velger å ta flyskolen eller studere til en avansert akademisk grad. Ca. 250 kadetter immatrikuleres hver sommer, og ca. 200 kadetter uteksamineres. Ved uteksaminasjon utnevnes kadettene til offiserer med graden fenrik (ensign).
Misjonsarkivet
Misjonsarkivet er et privat arkivdepot ved Misjonshøgskolen i Stavanger. Det inneholder en samling av arkivmateriale fra kristen misjonsvirksomhet. Hovedmaterialet har sin opprinnelse i virksomheten til Det norske misjonsselskap (NMS), som ble grunnlagt i Stavanger i 1842. Da Misjonshøgskolen fikk nytt hovedbygg i 1983, ble det satt av arealer til kontorer og magasiner for arkivformål.
Siden annet halvår 2005 har Misjonsarkivet fått bevilgning over statsbudsjettet, under "Ymse faste tiltak" i arkivsektoren.
På grunnlag av ressurser innsamlet og tilrettelagt i Norge har NMS sendt ut misjonærer og hatt virksomhet i en rekke land i Afrika, Asia, Latin-Amerika og Europa. I tillegg til avlevert materiale fra arkivdanningen i NMS som organisasjon har Misjonsarkivet også mange arkiver fra enkeltpersoner og familier med relasjon til NMS.
På grunnlag av vedtak i Misjonshøgskolens styre overtok Misjonsarkivet i 2011 ansvaret for videre ordning og drift av Misjonsmuseet, som ble grunnlagt i 1864. Museet har hele tiden hatt sine lokaler ved Misjonshøgskolen.
I januar 2016 fusjonerte Misjonshøgskolen og tre andre høgskoler, og VID vitenskapelige høgskole ble etablert. Misjonsarkivet ble samtidig innlemmet i VID historiske arkiv, som endret navn til Misjons- og diakoniarkivet, VID i 2017.